બોરસદ શહેરના ગાંધીગંજ વિસ્તાર પાસે આવેલી રામનાથ સોસાયટીમાં ગાંધીગંજ તરફથી મુખ્ય રોડની સંરક્ષણ દિવાલ તોડીને રહેણાંક વિસ્તારમા બે માળનું વાણિજ્ય કોમ્પલેક્ષ બનાવવાના વિરોધમા ગાંધીગંજ એસોસીએશન દ્વારા કલેકટરને રજુઆત કરાતા તેમજ સિવિલ કોર્ટમાં કેસ કરાતાં જ આ ગેરકાયદેસર કોમ્પલેક્ષ તોડી પાડવા અંગે આદેશો થયા હોવા છતા કોઈ કારણોસર આ ગેરકાયદેસર બાંધકામ તોડવામા આવતુ નથી અને આ ગેરકાયદેસર બંધાયેલા કોમ્પલેક્ષને એનએ રીવાઈઝ કરવા કલેક્ટરે આદેશ આપતા જેના વિરોધમાં મહાત્મા ગાંધી જંગ એસોસીએશન દ્વારા આગામી ૧૬મીના રોજ ગાંધીગંજ બંધ ઉપરાંત ચૂંટણી બહિષ્કાર કરવાની ચીમકી આપી છે.